Tanganku gemeter. Aku titen kahahan ngene ki. Biasane mbiyen yen arep nembus, tanganku mesthi nganggo gemeter dhisik kaya buyuten. Yen tuku babar mesti nembus ora tau luput. Mulane mbiyen akeh wang padha niteni. Terus akeh sing melu-melu apa sing dak tuku. Biasane padha akeh sing nembus. Nanging sanajan ngono biasane dhuwit saka Cap Ji Ki kuwi ora awet. Terus enthek dinggo jajan utawa tuku mendhem. Ora sadar yen sikilku wis ana ngarep warung Cap Ji Ki. Neng kono akeh pawongan sing padha mendhem. Mesthi bar padha lagi nembus tuku Cap Ji Ki. Ilerku netes maneh. Ayo, tuku sepuluh ewu wae. Yen nembus entuk satus ewu. Rasah wedhi yen dosa. Mung pisan sedina iki wae. Mumpung lagi entuk impen puspa tajem. Eman-eman, kandhane atiku.